ຫວ່າງແລ້ວນີ້, ຄະນະຜູ້ຕາງໜ້າສະຖານທູດ ຫວຽດນາມ ປະຈຳລາວ ໂດຍທ່ານນາງ ຈິ້ງທິເຕິມ ອັກຄະລັດຖະທູດ ສະຖານທູດ ຫວຽດນາມປະຈຳລາວ ແລະອົງການການທະຫານຫວຽດນາມ ປະຈຳລາວ ໄດ້ລົງຢຶຢາມຖາມຂ່າວ, ລະດົມກຳລັງໃຈ ແລະ ມອບຂອງຂວັນໃຫ້ແກ່ພະນັກງານ, ນັກຮົບ, ພາລະກອນກອງພົນ 11 ທີ່ພວມກໍ່ສ້າງຢູ່ໂຄງການກໍ່ສ້າງ ຫໍສະພາແຫ່ງຊາດ ລາວ ຫຼັງໃໝ່ ໂດຍແມ່ນຂອງຂວັນຂອງພັກ, ລັດ, ລັດຖະບານ ແລະ ປະຊາຊົນ ຫວຽດນາມມອບໃຫ້ພັກ, ລັດ, ລັດຖະບານ ແລະ ປະຊາຊົນລາວ.
ໂດຍຕາງໜ້າຄະນະ, ທ່ານນາງ ຈິ່ງທິເຕີມໄດ້ຕີລາຄາສູງເນື້ອໃນຈິດໃຈ, ບົດບາດຄວາມຮັບຜິດຊອບຂອງພະນັກງານ, ນັກຮົບກອງພົນ 11, ທ່ານນາງກໍ່ສະແດງຄວາມເຊື່ອໝັ້ນວ່າ ກອງພົນ 11 ຈະປະຕິບັດສຳເລັດໜ້າທີ່ດ້ານການເມືອງ ເຊິ່ງພັກ, ລັດມອບໝາຍໃຫ້, ຢັ້ງຢື້ນວ່າ ສະຖານທູດຈະສືບຕໍ່ໜູນຊ່ວຍຢ່າງສຸດຂີດເພື່ອໃຫ້ກອງພົນ 11 ປະຕິບັດໜ້າທີ່ກໍ່ສ້າງຫໍສະພາແຫ່ງຊາດລາວຫຼັງໃໝ່ຢ່າງຖືກຕ້ອງຕາມແຜນການທີ່ໄດ້ວາງອອກ.
ທ່ານນາງກໍ່ໄດ້ສົ່ງຄຳອວຍພອນຂອງການນຳສະຖານທູດ ຫວຽດນາມປະຈຳລາວ ໄປຍັງພະນັກງານ, ນັກຮົບໃນຊຸມວັນໃກ້ຈະຮອດບຸນເຕັດ ຍັງຕັ້ງໃຈອອກແຮງງານເພື່ອຮັບປະກັນຄວາມຄືບໜ້າໃຫ້ແກ່ການກໍ່ສ້າງ ແລະ ຄວາມຮຽກຮ້ອງຂອງວຽກງານ.
ທ່ານ ພັນເອກ ຫງວຽນຈ໊ຽນ ຮອງຜູ້ບັນຊາການກອງພົນ 11 ໄດ້ສະແດງຄວາມຂອບອົກຂອບໃຈຕໍ່ສະຖານທູດຫວຽດນາມ ປະຈຳລາວ ແລະ ອົງການປ້ອງກັນຊາດຫວຽດນາມ ປະຈຳລາວ ທີ່ໄດ້ລົງຢ້ຽມຢາມລະດົມກຳລັງໃຈໃນຊຸມວັນໃກ້ຈະຮອດບຸນເຕັດ, ທ່ານກໍ່ຢັ້ງຢືນວ່າ ທົ່ວໜ່ວຍງານຈະເສີມຂະຫຍາຍຈິດໃຈຄວາມຮັບຜິດຊອບຢ່າງສູງ, ລະດົບພະນັກງານ, ນັກຮົບເຂົ້າຮ່ວມບັນດາລາຍການກໍ່ສ້າງ.
ທ່ານກໍ່ແບ່ງປັນວ່າ ເຖິງວ່າປະສົບກັບຄວາມຫຍຸ້ງຍາກຈາກໂລກລະບາດໂຄວິດ - 19 ແຕ່ ໃນໄລຍະທີ່ຜ່ານມາ, ດ້ວຍຄວາມຕັດສິນໃຈຢ່າງສູງຂອງພະນັກງານ, ນັກຮົບກອງພົນ 11 ,ມາຮອດປັດຈຸບັນ, ໂຄງການໄດ້ສຳເລັດການກໍ່ສ້າງໂດຍພື້ນຖານແລ້ວ.
ຫໍສະພາແຫ່ງຊາດລາວຫຼັງໃໝ່ແມ່ນໜຶ່ງໃນບັນດາສັນຍາລັກທີ່ມີຄວາມໝາຍຫຼາຍຢ່າງຂອງການພົວພັນມິດຕະພາບທີ່ຍິ່ງໃຫຍ່, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະຫວ່າງ ຫວຽດນາມ ແລະ ລາວ. ໂຄງການແມ່ນຂອງຂວັນຂອງພັກ, ລັດ ແລະ ປະຊາຊົນຫວຽດນາມ ມອບໃຫ້ພັກ, ລັດ ແລະ ປະຊາຊົນລາວ, ເນື່ອງໃນໂອກາດທ່ານເລຂາທິການໃຫຍ່, ປະທານປະເທດ ຫວຽດນາມໄປຢ້ຽມຢາມລາວ ຢ່າງເປັນທາງການ.
ບຸນຄົງ